Az EGT-Vegyesbizottság 97/1999 határozata

(1999. július 16.)

az EGT-megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XVIII. mellékletét az 1999. április 30-i 57/1999 EGT-vegyesbizottsági határozat [1] módosította.

(2) A munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló (tizennegyedik egyedi irányelv a 89/391/EGK irányelv 16. cikkének (1) bekezdése értelmében), 1998. április 7-i 98/24/EK tanácsi irányelvet [2] be kell építeni a Megállapodásba.

(3) A munkájuk során azbeszttel kapcsolatos kockázatoknak kitett munkavállalók védelméről szóló (második egyedi irányelv a 80/1107/EGK irányelv 8. cikke értelmében), 1983. szeptember 19-i 83/477/EGK tanácsi irányelvet [3] és a munkájuk során zajjal kapcsolatos kockázatoknak kitett munkavállalók védelméről szóló, 1986. május 12-i 86/188/EGK tanácsi irányelvet [4] a 98/24/EK tanácsi irányelv módosítja.

(4) A 98/24/EK tanácsi irányelv hatályon kívül helyezi 2001. május 5-én a munkájuk során vegyi, fizikai és biológiai anyagokkal kapcsolatos kockázatoknak kitett munkavállalók védelméről szóló, 1980. november 27-i 80/1107/EGK tanácsi irányelvet [5], a munkájuk során fémes ólommal és ionos vegyületeivel kapcsolatos kockázatoknak kitett munkavállalók védelméről szóló (első egyedi irányelv a 80/1107/EGK irányelv 8. cikke értelmében), 1982. július 28-i 82/605/EGK tanácsi irányelvet [6], valamint a munkavállalóknak egyes meghatározott anyagok és/vagy munkavégzési tevékenységek tilalma általi védelméről szóló (negyedik egyedi irányelv a 80/1107/EGK irányelv 8. cikke értelmében), 1988. június 9-i 88/364/EGK tanácsi irányelvet [7], amely irányelveket a Megállapodás tartalmaz, és amelyeket ugyanazon időponttól el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás XVIII. melléklete a következőképpen módosul:

1. A 16g. pontot (93/103/EGK tanácsi irányelv) követően a következő ponttal egészül ki:

"16h. 398 L 0024: a Tanács 1998. április 7-i 98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről (tizennegyedik egyedi irányelv a 89/391/EGK irányelv 16. cikkének (1) bekezdése értelmében) (HL L 131., 1998.5.5., 11. o.)."

2. Az 5. pont (83/477/EGK tanácsi irányelv) a következő francia bekezdéssel egészül ki:

"- 398 L 0024: A Tanács 1998. április 7-i 98/24/EK irányelve (HL L 131., 1998.5.5., 11. o.)."

3. A 6. pont (86/188/EGK tanácsi irányelv) követően a következő szöveggel egészül ki:

", az alábbi módosításokkal:

- 398 L 0024: A Tanács 1998. április 7-i 98/24/EK irányelve (HL L 131., 1998.5.5., 11. o.)."

2. cikk

A Megállapodás XVIII. mellékletének 3. (80/1107/EGK tanácsi irányelv), 4. (82/605/EGK tanácsi irányelv) és 7. (88/364/EGK tanácsi irányelv) pontját 2001. május 5-i hatállyal el kell hagyni.

3. cikk

A 98/24/EK tanácsi irányelv izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. július 17-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. július 16-án.

az EGT-Vegyesbizottság részéről

az elnök

N. v. Liechtenstein

[1] HL L 284., 2000.11.9.

[2] HL L 131., 1998.5.5., 11. o.

[3] HL L 263., 1983.9.24., 25. o.

[4] HL L 137., 1986.5.24., 28. o.

[5] HL L 327., 180.12.3., 8. o.

[6] HL L 247., 1982.8.23., 12. o.

[7] HL L 179., 1988.7.9., 44. o.

--------------------------------------------------